text: Hurtigere genoptræning i Horsens
  04 juni 2013 kl. 06.18
  Et nyt sundhedscenter i Horsens skal sikre, at patienter får en hurtigere genoptræning.
  Målgruppen er mennesker, der har brug for genoptræning efter at have været på sygehuset eller skal genoptrænes efter at have fået en hjerneskade.
  Også kronisk syge kan bruge centret.
  - Ved at samle indsatsen ét sted gør vi arbejdsgangen mere enkel og overskuelig. Det betyder, at der bliver endnu mere tid til den enkelte borger. Samtidig sikrer vi, at borgerne fra starten får tilbudt den rigtige form for genoptræning, siger ældre- og sundhedschef Tage Carlsen, Horsens Kommune.
  